open-index/open-wikipedia-markdown huggingface dataset:
อนุสัญญาเจนีวา

thumb|right|upright=1.15|ต้นฉบับอนุสัญญาเจนีวาแบบ PDF ค.ศ. 1864

thumb|upright=1.15|

**อนุสัญญาเจนีวา** () คือสนธิสัญญาสี่ฉบับ และพิธีสารสามฉบับที่วางมาตรฐานในการปฏิบัติต่อผู้เป็นเหยื่อของสงครามอย่างมีมนุษยธรรม ได้รับการรับรองเมื่อวันที่ 12 สิงหาคม พ.ศ. 2492 และเริ่มมีผลบังคับใช้เมื่อวันที่ 21 ตุลาคม พ.ศ. 2493 มีเป้าหมายให้การสงเคราะห์ทหาร และพลเรือนที่ได้รับผลกระทบจากสงคราม โดยประสานงานใกล้ชิดกับคณะกรรมการกาชาดสากล (ไอซีอาร์ซี)

## เนื้อหา
จากการประชุมที่จัดโดยรัฐบาลประเทศสวิตเซอร์แลนด์และประเทศต่าง ๆ ในยุโรปอีก 12 ประเทศในเดือนสิงหาคม พ.ศ. 2407 อนุสัญญาทั้งสี่ฉบับมีสาระสำคัญดังนี้

* **อนุสัญญาฉบับที่ 1** "เพื่อให้ผู้บาดเจ็บและป่วยไข้ในกองทัพมีสภาวะดีขึ้น"
* **อนุสัญญาฉบับที่ 2** "เพื่อให้ผู้สังกัดในกองทัพขณะอยู่ในทะเลซึ่งบาดเจ็บ ป่วยไข้ และเรือต้องอับปาง มีสภาวะดีขึ้น"
* **อนุสัญญาฉบับที่ 3** "เกี่ยวกับการปฏิบัติต่อเชลยศึก"
* **อนุสัญญาฉบับที่ 4** ว่าด้วยการปกป้องคุ้มครองบุคคลพลเรือนในระหว่างสงคราม หรือการขัดแย้งทางกำลังทหารประเทศต่าง ๆ ให้สัตยาบันต่ออนุสัญญานี้ ดังนี้
** การรักษาพยาบาล	แก่เพื่อนและศัตรูโดยเท่าเทียมกัน 
** เคารพในศักดิ์ศรีความเป็นมนุษย์ เกียรติของมนุษย์ สิทธิในครอบครัว ในการนับถือศาสนาและเกียรติของสตรี
** ให้อำนาจเจ้าหน้าที่ของคณะกรรมการกาชาดระหว่างประเทศ ไปเยี่ยมนักโทษสงคราม และประชาชนที่อยู่ในค่ายกักกัน โดยพูดกับผู้ถูกกักขังอย่างไม่มีพยานร่วมรับรู้
** ห้ามการกระทำที่ไม่มีมนุษยธรรม การทรมาน การประหารชีวิต การเนรเทศ จับตัวประกัน สอบสวนหมู่การกระทำที่รุนแรงและทำลายทรัพย์สินส่วนตัวอย่างไม่ปรานี

นอกจากนี้ อนุสัญญาเจนีวาฉบับนี้ ยังได้กล่าวถึงข้อกำหนดเกี่ยวกับการคุ้มครองพลเรือนให้พ้นจากภัยสงครามระหว่างประเทศและคุ้มครองแก่พวกกบฏให้พ้นจากการถูกทรมานในกรณีเกิดสงครามกลางเมืองภายในประเทศ รวมทั้งมีสาระอื่น ๆ อีก เช่น เงื่อนไขการลงโทษเพื่อคุ้มครองผู้ถูกต้องโทษ และการส่งตัวนักโทษสงครามกลับสู่ประเทศบ้านเกิดเมืองนอนของตน เป็นต้น

### พิธีสาร
อนุสัญญาปี 2492 ยังมีการแก้ไขเพิ่มเติมด้วยพิธีสารอีกสามฉบับ
* พิธีสาร 1 (ปี 2520) ว่าด้วยการคุ้มครองผู้เสียหายของความขัดแย้งด้วยอาวุธระหว่างประเทศ
* พิธีสาร 2 (ปี 2520) ว่าด้วยการคุ้มครองผู้เสียหายของความขัดแย้งที่ไม่ใช่ด้วยอาวุธระหว่างประเทศ
* พิธีสาร 3 (ปี 2548) ว่าด้วยการรับสัญลักษณ์พิเศษเพิ่มเติม

## การใช้

อนุสัญญาเจนีวาใช้ได้ในยามสงครามและการขัดกันด้วยอาวุธต่อรัฐบาลที่ให้สัตยาบันต่อเงื่อนไขของอนุสัญญา รายละเอียดของการใช้มีระบุในข้อ 2 และ 3 ร่วม

### ข้อ 2 ร่วมว่าด้วยการขัดกันด้วยอาวุธระหว่างประเทศ
ระบุว่าอนุสัญญาเจนีวาใช้กับความขัดแย้งระหว่างประเทศทุกกรณี ซึ่งรัฐซึ่งรบกันอยู่นั้นอย่างน้อยหนึ่งรัฐให้สัตยาบันอนุสัญญาเจนีวา โดยหลักคือ
* อนุสัญญาใช้กับสงครามที่ประกาศทุกกรณีระหว่างชาติที่ลงนาม 
* อนุสัญญาใช้กับความขัดแย้งด้วยอาวุธระหว่างชาติผู้ลงนามตั้งแต่สองชาติขึ้นไป ซึ่งเป็นการเพิ่มเติมในปี 2492 เพื่อให้ครอบคลุมสถานการณ์ที่มีลักษณะแห่งสงครามซึ่งไม่มีการประกาศสงครามอย่างเป็นทางการ เช่น การปฏิบัติของตำรวจ
* อนุสัญญาใช้กับชาติผู้ลงนามแม้ว่าชาติอีกฝ่ายไม่ใช่ผู้ลงนาม แต่เฉพาะถ้าอีกฝ่าย "ยอมรับและใช้บทบัญญัติ" ของอนุสัญญาฯ 

เมื่อเข้าเงื่อนไขความขัดแย้งระหว่างประเทศ จะถือว่าใช้ความคุ้มครองเบ็ดเสร็จของอนุสัญญาฯ

## ดูเพิ่ม
* อนุสัญญาเจนีวาฉบับที่หนึ่ง
* อนุสัญญาเจนีวาฉบับที่สอง
* อนุสัญญาเจนีวาฉบับที่สาม
* อนุสัญญาเจนีวาฉบับที่สี่

## อ้างอิง

## แหล่งข้อมูลอื่น

หมวดหมู่:อนุสัญญา
หมวดหมู่:สนธิสัญญาในคริสต์ศตวรรษที่ 19
หมวดหมู่:กฎหมายระหว่างประเทศ
หมวดหมู่:สนธิสัญญาด้านสิทธิมนุษยชน
เกออร์ค ฟ็อน ฮาพส์บวร์ค

**เกออร์ค ฟ็อน ฮาพส์บวร์ค** (; ประสูติ 16 ธันวาคม ค.ศ. 1964) เป็นทูตชาวฮังการี พระองค์ได้รับการเรียกขานในประเทศออสเตรียเป็น *เกออร์ค ฮาพส์บวร์ค-โลทริงเงิน* () และในประเทศฮังการีเป็น *ฮอบช์บูร์ก เจิร์จ* ()

พระองค์ดำรงตำแหน่งเอกอัครราชทูตฮังการีประจำประเทศสเปนตั้งแต่เดือนพฤษภาคม ค.ศ. 2025 ก่อนหน้านี้ พระองค์เป็นเอกอัครราชทูตฮังการีประจำประเทศฝรั่งเศสใน ค.ศ. 2020 ถึง 2025

## ความสัมพันธ์กับพระราชวงศ์
พระองค์เสกสมรสกับไอลีคา ดัชเชสแห่งอ็อลเดินบวร์ค ซึ่งเป็นพระธิดาพระองค์โตในดยุกโจฮันแห่งโอลเดนเบิร์ก และเคาน์เตสอิลก้าแห่งออร์เทนเบิร์ก ทั้งสองพระองค์เข้าพิธีเสกสมรสเมื่อวันที่ 18 ตุลาคม พ.ศ. 2540 ณ กรุงบูดาเปสต์ ประเทศฮังการี มีพระธิดา 2 พระองค์ และพระโอรส 1 พระองค์ ดังนี้
# โซฟี ฟ็อน ฮาพส์บวร์ค ประสูติเมื่อวันที่ 12 มกราคม พ.ศ. 2544
# ฮิลดา ฟ็อน ฮาพส์บวร์ค ประสูติเมื่อวันที่ 6 มิถุนายน พ.ศ. 2545
# คาร์ล–คอนสแตนติน ฟ็อน ฮาพส์บวร์ค ประสูติเมื่อวันที่ 20 กรกฎาคม พ.ศ. 2547

## อาชีพ
พระองค์ครองตำแหน่งเอกอัครราชทูตวิสามัญผู้มีอำนาจเต็มของฮังการีในรัฐสภายุโรปเมื่อ ค.ศ. 1996 และเป็นประธานกาชาดฮังการีใน ค.ศ. 2004 ถึง 2012

ในเดือนธันวาคม ค.ศ. 2020 พระองค์ได้รับการแต่งตั้งเป็นเอกอัครราชทูตฮังการีประจำประเทศฝรั่งเศส โดยอยู่ในตำแหน่งนั้นจนกระทั่งกลายเป็นเอกอัครราชทูตฮังการีประจำประเทศสเปนในเดือนพฤษภาคม ค.ศ. 2025

## ตราอาร์ม

## อ้างอิง

## แหล่งข้อมูลอื่น

* Grand Europe Ball

หมวดหมู่:เจ้าชายออสเตรีย
หมวดหมู่:ราชวงศ์ฮาพส์บวร์ค-ลอแรน
หมวดหมู่:บุคคลจากรัฐไบเอิร์น
วงศ์ส้ม

**วงศ์ส้ม** (ชื่อวิทยาศาสตร์: Rutaceae)  เป็นวงศ์ของของพืชที่ปกติแล้วจะถูกจัดให้อยู่ในอันดับ Sapindales โดยทั่วไปแล้วพืชในวงศ์นี้จะมีดอกที่แบ่งออกเป็น 4 หรือ 5 ส่วน ปกติจะมีกลิ่นแรง ลักษณะของต้นมีตั้งแต่ไม้ล้มลุก ไม้พุ่ม ไปจนถึงไม้ต้นขนาดเล็ก สกุลที่มีความสำคัญทางเศรษฐกิจมากที่สุดคือ *Citrus* ซึ่งมีทั้งส้ม (*C. sinensis*) เลมอน (*C. x limon*) เกรปฟรุต (*C. x paradisi*) และมะนาว (มีหลายชนิด ส่วนใหญ่จะเป็น *C. aurantifolia* หรือ Key lime) *Boronia* เป็นสกุลใหญ่จากออสเตรเลีย สมาชิกบางชนิดของสกุลนี้มีดอกที่มีกลิ่นหอมมากและใช้ในการผลิตน้ำมันหอมระเหยเชิงพาณิชย์ ส่วนสกุลใหญ่สกุลอื่นๆคือ *Zanthoxylum* และ *Agathosma*

## ลักษณะเด่น
พืชส่วนใหญ่ในสกุลจะเป็นไม้ต้นหรือไม้พุ่ม มีไม้ล้มลุกอยู่ไม่กี่ชนิด มักมีกลิ่นจากต่อมที่ใบ หรือบางชนิดอาจที่ต่อมที่หนาม ใบมักจะเป็นใบประกอบที่อยู่ตรงข้ามกันและไม่มีหูใบ

ดอกไม่มีใบประดับ ขึ้นเดี่ยวๆหรือเป็นช่อกระจุก น้อยชนิดที่จะขึ้นเป็นช่อกระจะ และมักจะอาศัยแมลงช่วยถ่ายเรณูเป็นหลัก ลักษณะเป็นดอกสมมาตรตามรัศมีหรือสมมาตรด้านข้าง และโดยปกติจะเป็นดอกสมบูรณ์เพศ มีกลีบดอกและกลีบเลี้ยง 4-5 กลีบ บางครั้งอาจมี 3 กลีบ และเกสรตัวผู้ 8-10 อัน

ผลของพืชในวงศ์ Rutaceae มีหลากหลายลักษณะ ทั้งแบบ Berry Drupe Hesperidium Samara Capsule และ Follicle และมีจำนวนเมล็ดแตกต่างกันออกไป

## การจำแนก
พืชในวงศ์นี้มีความสัมพันธ์อย่างใกล้ชิดกับวงศ์ Sapindaceae Simaroubaceae และ Meliaceae และยังจัดอยู่ในอันดับเดียวกันทั้งหมด แม้ว่าในบางระบบจะแยกอันดับนี้ออกเป็น Rutales และ Sapindales

## ชนิดที่สำคัญ
thumb|ผลไม้สกุล ''Citrus'' หลากหลายชนิด
พืชในวงศ์นี้มีความสำคัญทางเศรษฐกิจของภูมิภาคเขตร้อนซึ่งเป็นแหล่งของพืชผลในสกุล *Citrus* เช่น ส้ม มะนาว Kumquat Mandarine และ Grapefruit และพืชผลในสกุลอื่น ๆ เช่น ละมุดขาว (*Casimiroa edulis*) และมะตูม (*Aegle marmelos*) มีหลายชนิดที่ใช้ในอุตสาหกรรมน้ำหอม เช่น *[[Boronia megastigma]]*จากออสเตรเลียตะวันตก

## อ้างอิง
* 
* 

## แหล่งข้อมูลอื่น
* 

หมวดหมู่:วงศ์ส้ม
บีวิธยู

**บี วิธ ยู.** () เป็นซิงเกิลที่ 25 ของโบอา วางจำหน่ายในวันที่ 20 กุมภาพันธ์ พ.ศ. 2551 โดยในตอนแรกถูกวางจำหน่ายพร้อมอัลบั้มภาษาญี่ปุ่นอัลบั้มที่ 6 ของโบอา แต่สุดท้ายอัลบั้มภาษาญี่ปุ่นชุดที่ 6 ของโบอาก็ได้เลื่อนการออกวางจำหน่ายเป็นวันที่ 27 กุมภาพันธ์ พ.ศ. 2551 แทน โดยซิงเกิลนี้จะไม่มีดีวีดีมิวสิกวีดีโอ แต่มีซีดีพิเศษเป็นภาพยนตร์ตัวอย่างของมิวสิกวีดีโอในอัลบั้มใหม่

เพลง be with you. ได้เป็นเพลงประกอบภาพยนตร์ญี่ปุ่นเรื่อง "อินุโตะวาตาชิโนะจูโนะยาคุโซคุ"

## รายชื่อเพลง
# be with you.
# precious 
# be with you. (spring acoustic mix)
# be with you. (instrumental) 
# precious (instrumental) 

## ซีดีพิเศษ
# New Album「THE FACE」Special Digest Movie

## การแสดงสด
* 4 กุมภาพันธ์ พ.ศ. 2551 - Hey! Hey! Hey! - be with you.
* 18 กุมภาพันธ์ พ.ศ. 2551 - Music Lover - be with you.
* 22 กุมภาพันธ์ พ.ศ. 2551 - Music Station - be with you.
* 23 กุมภาพันธ์ พ.ศ. 2551 - Music Japan - be with you.
* 24 กุมภาพันธ์ พ.ศ. 2551 - Melodix - be with you.

## ชาร์ต
;ออริกอนชาร์ต (ในญี่ปุ่น)

หมวดหมู่:ซิงเกิลในปี พ.ศ. 2551
หมวดหมู่:เพลงญี่ปุ่น
หมวดหมู่:เพลงของโบอา
Be with you

**Be with you** สามารถหมายถึง
* บีวิธยู ซิลเกิ้ลที่ 25 ของโบอา
* BE WITH YOU ซิลเกิ้ลที่ 15 ของเกลย์
* Be with You (いま、会いにゆきます） ภาพยนตร์ญี่ปุ่นที่ออกฉายในปีพ.ศ. 2547
อำเภอนาหม่อม

**นาหม่อม** เป็นอำเภอหนึ่งของจังหวัดสงขลา

## ประวัติ
ท้องที่อำเภอนาหม่อม เดิมเป็นส่วนหนึ่งของอำเภอหาดใหญ่ กระทรวงมหาดไทยได้แยกพื้นที่ตำบลนาหม่อม ตำบลพิจิตร ตำบลทุ่งขมิ้น และตำบลคลองหรัง ของอำเภอหาดใหญ่ ได้แบ่งพื้นที่การปกครองออกมาตั้งเป็น **กิ่งอำเภอนาหม่อม** ตามประกาศกระทรวงมหาดไทยลงวันที่ 29 เมษายน พ.ศ. 2524 โดยมีผลบังคับตั้งแต่วันที่ 2 มิถุนายน ปีเดียวกัน

และต่อมาได้มีพระราชกฤษฎีกายกฐานะขึ้นเป็น **อำเภอนาหม่อม** ตามประกาศกระทรวงมหาดไทยลงวันที่ 27 พฤษภาคม พ.ศ. 2537 โดยให้มีผลตั้งแต่วันที่ 3 มิถุนายน ปีเดียวกัน

ในเหตุอุทกภัยในประเทศไทยและประเทศมาเลเซีย พ.ศ. 2568 พ.ต.ท.ศุภราช เสตกุล สารวัตรสอบสวน สถานีตำรวจภูธรนาหม่อมมีคำสั่งกองบัญชาการตำรวจสืบสวนสอบสวนอาชญากรรมทางเทคโนโลยีย้ายพ้นจากพื้นที่สถานีตำรวจภูธรอำเภอนาหม่อมจังหวัดสงขลาโดยย้ายไปจังหวัดสุราษฎร์ธานี แทน

## ที่ตั้งและอาณาเขต
อำเภอนาหม่อมตั้งอยู่ทางตอนกลางของจังหวัด มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอหาดใหญ่และอำเภอเมืองสงขลา
* **ทิศตะวันออก** ติดต่อกับอำเภอจะนะ
* **ทิศใต้** ติดต่อกับอำเภอหาดใหญ่
* **ทิศตะวันตก** ติดต่อกับอำเภอหาดใหญ่

## การแบ่งเขตการปกครอง
### การปกครองส่วนภูมิภาค
อำเภอนาหม่อมแบ่งพื้นที่การปกครองออกเป็น 4 ตำบล 29 หมู่บ้าน

### การปกครองส่วนท้องถิ่น
ท้องที่อำเภอนาหม่อมประกอบด้วยองค์กรปกครองส่วนท้องถิ่น 4 แห่ง ได้แก่
***องค์การบริหารส่วนตำบลนาหม่อม** ครอบคลุมพื้นที่ตำบลนาหม่อมทั้งตำบล
***องค์การบริหารส่วนตำบลพิจิตร** ครอบคลุมพื้นที่ตำบลพิจิตรทั้งตำบล
***องค์การบริหารส่วนตำบลทุ่งขมิ้น** ครอบคลุมพื้นที่ตำบลทุ่งขมิ้นทั้งตำบล
***องค์การบริหารส่วนตำบลคลองหรัง** ครอบคลุมพื้นที่ตำบลคลองหรังทั้งตำบล

## อ้างอิง

นาหม่อม
คณะเบเนดิกติน

**คณะนักบุญเบเนดิกต์** (; ) นิยมเรียกกันว่า **คณะเบเนดิกติน** (Benedictine Order) (ค.ศ. 480 - ค.ศ. 547) เป็นคณะนักบวชคาทอลิกที่ใช้ชีวิตอารามวาสีตามหลักวินัยของนักบุญเบเนดิกต์ นักพรตในคณะนี้จะอาศัยอยู่ร่วมกันในคริสต์ศาสนสถานที่เรียกว่าอาราม (บางอารามเรียกว่าแอบบีย์หรือไพรออรี) ซึ่งแต่ละอารามจะปกครองตนเองเป็นอิสระ ไม่ขึ้นต่ออารามอื่น ๆ มีสมาพันธ์เบเนดิกตินซึ่งสมเด็จพระสันตะปาปาเลโอที่ 13 ทรงตั้งขึ้นเพื่อเป็นองค์การปกครองคณะในระดับสากล มีอธิการไพรเมตเป็นประธานสมาพันธ์

## ประวัติ
หลังจากที่เบเนดิกต์ได้บำเพ็ญพรต อธิษฐานภาวนา อ่านคัมภีร์ไบเบิล และอดอาหาร ได้ระยะหนึ่งก็มีผู้ศรัทธาหลายคนสนใจขอร่วมบำเพ็ญตามแนวทางของท่าน เบเนดิกต์จึงได้ก่อตั้งอารามขึ้น 12 แห่ง แต่ละแห่งมีนักพรต 12 รูป มีอธิการเป็นหัวหน้าอาราม อธิการแต่ละคนขึ้นตรงต่อเบเนดิกต์ซึ่งขณะนั้นท่านมีอายุได้เพียง 25 ปีเท่านั้น ต่อมามีบาทหลวงคนหนึ่งในโบสถ์ใกล้อารามเกิดริษยาจึงหาทางแกล้งท่านต่าง ๆ นานา จนท่านต้องย้ายไปบำเพ็ญพรตที่ภูเขากัสซีโน (Cassino) พร้อมกับศิษย์จำนวนหนึ่ง ที่นี่ท่านได้ตราวินัยของนักบุญเบเนดิกต์ขึ้นเพื่อเป็นระเบียบและแนวทางของผู้ที่จะใช้ชีวิตอารามวาสี

ต่อมานักพรตในคณะได้หันไปทำงานด้านการประกาศข่าวดีด้วย และประสบความสำเร็จเป็นอย่างดี เช่น นักบุญแพทริก มิชชันนารีประจำไอร์แลนด์ นักบุญโคลัมบานุสมิชชันนารีประจำฝรั่งเศส นักบุญออกัสตินแห่งแคนเทอร์เบอรีมิชชันนารีประจำอังกฤษ เป็นต้น ทำให้คณะเบเนดิกตินเริ่มหันมาพัฒนาความสามารถด้านการศึกษาด้วย มีการบวชสมาชิกของคณะเป็นบาทหลวง มีการตั้งห้องสมุด พิมพ์หนังสือ เพื่อใช้ค้นคว้าและเผยแพร่ในการประกาศศาสนา

## สมาชิกที่มีชื่อเสียง
; นักพรต
;; พระสันตะปาปา
* สมเด็จพระสันตะปาปาเกรกอรีที่ 1
* สมเด็จพระสันตะปาปาซิลเวสเตอร์ที่ 2
* สมเด็จพระสันตะปาปาเกรกอรีที่ 7
* สมเด็จพระสันตะปาปาวิกเตอร์ที่ 3
* สมเด็จพระสันตะปาปาปาสคาลที่ 2
* สมเด็จพระสันตะปาปาเจลาซีอุสที่ 2
* สมเด็จพระสันตะปาปาเซเลสทีนที่ 5
* สมเด็จพระสันตะปาปาเคลเมนต์ที่ 6
* สมเด็จพระสันตะปาปาเออร์บันที่ 5
* สมเด็จพระสันตะปาปาปิอุสที่ 7
* สมเด็จพระสันตะปาปาเกรกอรีที่ 16

;; อธิการอาราม
* ซูว์เฌแห่งแซ็ง-เดอนี
* ออดงแห่งกลูว์นี

;; สมาชิกอาราม
* นักบุญบีด

; นักพรตหญิง
* สกอลัสติกา
* ฮิลเดการ์ดแห่งบิงเงิน

; โอเบลต
* จักรพรรดิไฮน์ริชที่ 2 แห่งจักรวรรดิโรมันอันศักดิ์สิทธิ์
* ฟรันเชสกาแห่งโรม

## อ้างอิง

## แหล่งข้อมูลอื่น
* The Benedictine Order (คณะเบเนดิกติน) โดย Catholic Encyclopedia


บเนดิกติน
ไอลีคา ดัชเชสแห่งอ็อลเดินบวร์ค

**ดัชเชสไอลีคาแห่งอ็อลเดินบวร์ค** ชื่อเต็มในภาษาเยอรมันว่า Eilika Helene Jutta Clementine Herzogin von Habsburg-Lothringen สกุลเดิม von Oldenburg เป็นภริยาของเกออร์ค ฟ็อน ฮาพส์บวร์ค ประสูติเมื่อวันที่ 22 สิงหาคม พ.ศ. 2515 ณ เมืองแบด เซเกเบิร์ก อ็อลเดินบวร์ค ประเทศเยอรมนี เป็นธิดาคนโตในดยุกโยฮันน์แห่งอ็อลเดินบวร์คและเคาน์เตสอิลคาแห่งออร์เทนบูร์ก 

หลังจากสำเร็จการศึกษาระดับมัธยมเมื่อปีพ.ศ. 2535 ได้ศึกษาต่อระดับปริญญาในสาขาประชาสัมพันธ์และเลขานุการในต่างประเทศ หลังจากนั้น พระองค์ทำงานในบริษัทคอมพิวเตอร์ในเมืองมิวนิก ประเทศเยอรมนี อีก 3 ปีต่อมา ก็พบและรู้จักกับเกออร์ค ฟ็อน ฮาพส์บวร์ค

ดัชเชสไอลีคาและเกออร์คเข้าพิธีหมั้นเมื่อเดือนกุมภาพันธ์ พ.ศ. 2540 ณ เมืองออล์โธสไตน์ ประเทศเยอรมนี จากนั้นเดินทางไปประเทศฮังการี ซึ่งในขณะนั้นเกออร์คเป็นทูตของสหภาพยุโรป ทั้งสองเข้าพิธีสมรสเมื่อวันที่ 18 ตุลาคม พ.ศ. 2540 ที่มหาวิหารนักบุญสเทเฟน กรุงบูดาเปสต์ ประเทศฮังการี  โดยอาร์ชบิชอปอิสท์แวน เซเรเจลี ทั้ง ๆ ที่เป็นนับถือนิกายโปรเตสแตนต์ และเกออร์คเป็นนับถือนิกายคาทอลิก

ทั้งสองมีธิดา 2 คนและบุตร 1 คน ดังนี้

* โซเฟีย ฮาพส์บวร์ค-โลทริงเงิน เกิดเมื่อวันที่ 12 มกราคม พ.ศ. 2544
* อิลดีโก ฮาพส์บวร์ค-โลทริงเงิน เกิดเมื่อวันที่ 6 มิถุนายน พ.ศ. 2545
* คารอลี-คอนสตันติน ฮาพส์บวร์ค-โลทริงเงิน เกิดเมื่อวันที่ 20 กรกฎาคม พ.ศ. 2547


หมวดหมู่:อาร์ชดัชเชสแห่งออสเตรีย
หมวดหมู่:ดัชเชสแห่งอ็อลเดินบวร์ค
หมวดหมู่:ราชวงศ์ฮาพส์บวร์ค-ลอแรน
หมวดหมู่:เจ้าหญิงฮังการี
หมวดหมู่:เจ้าหญิงโบฮีเมีย
หมวดหมู่:บุคคลจากรัฐชเลสวิช-ฮ็อลชไตน์
อาสนวิหารแคนเทอร์เบอรี

**อาสนวิหารแคนเทอร์เบอรี** () เป็นอาสนวิหารแองกลิคันตั้งอยู่ที่เมืองแคนเทอร์เบอรี ในสหราชอาณาจักร เป็นโบสถ์ประจำตำแหน่งอาร์ชบิชอปแห่งแคนเทอร์เบอรี ซึ่งเป็นผู้นำคริสตจักรแห่งอังกฤษและผู้นำเชิงสัญลักษณ์ของแองกลิคันคอมมิวเนียน และเป็นที่ตั้งอาสนะของนักบุญออกัสติน (Chair of St. Augustine) ชื่อที่เรียกกันเป็นทางการของอาสนวิหารแคนเทอร์เบอรีคือ “อาสนวิหารและคริสตจักรมหานครของพระคริสต์ เมืองแคนเทอร์เบอร์รี” (Cathedral and Metropolitical Church of Christ at Canterbury)

## ประวัติ
บิชอปองค์แรกของอาสนวิหารแคนเทอร์เบอรีคือนักบุญออกัสตินแห่งแคนเทอร์เบอรีที่เคยเป็นอธิการอารามนักบุญอันดรูว์ของคณะออกัสติเนียนที่กรุงโรม สมเด็จพระสันตะปาปาเกรกอรีที่ 1 ทรงส่งนักบุญออกัสตินไปทำการประกาศข่าวดีที่อังกฤษเมื่อปี ค.ศ. 597   

นักบุญบีด (Bede the Venerable) กล่าวไว้ในจดหมายเหตุ “ประวัติศาสตร์คริสตจักรของชาวอังกฤษ” (*The Ecclesiastical History of the English People*) ว่านักบุญออกัสตินเป็นผู้ก่อตั้งอาสนวิหารแคนเทอร์เบอรี และท่านเป็นบิชอปองค์แรกของอาสนวิหารนั้น การสำรวจทางโบราณคดีเมื่อปีค.ศ. 1993 พบร่องรอยของโบสถ์แบบแซกซันใต้ฐานโบสถ์ ซึ่งสร้างทับสิ่งก่อสร้างแบบโรมัน โบสถ์แรกอุทิศให้กับนักบุญเซเวียร์ (St. Saviour)

นอกจากนั้นนักบุญออกัสตินยังควบคุมการก่อสร้างอารามนักบุญเปโตรและเปาโล  (Abbey of St. Peter and Paul) นอกกำแพงเมืองแคนเทอร์เบอรีด้วย ต่อมาอารามนี้เปลี่ยนมาอุทิศให้กับตัวนักบุญออกัสตินเอง และใช้เป็นสถานที่ฝังบิชอปมาเป็นเวลาหลายร้อยปี 

เพราะความสำคัญของอาสนวิหารแคนเทอร์เบอรี ทำให้อาสนวิหารนี้ได้รับเลือกโดยองค์การยูเนสโกให้ขึ้นทะเบียนเป็นมรดกโลก

## ดูเพิ่ม
* อาสนวิหารในสหราชอาณาจักร
* แผนผังอาสนวิหาร
* สถาปัตยกรรมการก่อสร้างอาสนวิหารในยุโรปตะวันตก

## อ้างอิง

## แหล่งข้อมูลอื่น
* 
* Canterbury Cathedral Online อาสนวิหารแคนเทอร์เบอรีเว็บไซต์

หมวดหมู่:โบสถ์คริสต์ในอังกฤษ
หมวดหมู่:อาสนวิหารในสหราชอาณาจักร
หมวดหมู่:แหล่งมรดกโลกในสหราชอาณาจักร
หมวดหมู่:สิ่งก่อสร้างในคริสต์ศตวรรษที่ 11
หมวดหมู่:สิ่งก่อสร้างในคริสต์ทศวรรษ 1070
หมวดหมู่:สิ่งก่อสร้างภายใต้การพิทักษ์ระดับ 1
หมวดหมู่:สิ่งก่อสร้างในแคนเทอร์เบอรี
อาสนวิหารเอ็กซิเตอร์

**อาสนวิหารเซนต์ปีเตอร์ที่เอ็กซิเตอร์** () หรือ **อาสนวิหารเอ็กซิเตอร์** (Exeter Cathedral) เป็นอาสนวิหารแองกลิคันตั้งอยู่ที่เมืองเอ็กซีเตอร์ เทศมณฑลเดวอน ประเทศอังกฤษ เป็นที่ตั้งอาสนะของบิชอปแห่งเอ็กซิเตอร์ สิ่งก่อสร้างปัจจุบันสร้างเสร็จ เมื่อประมาณปี ค.ศ. 1400

## สิ่งที่น่าสนใจ
* อาสนวิหารเอ็กซีเตอร์เป็นอาสนวิหารที่มีเพดานโค้ง ที่ไม่มีสิ่งกีดขวางที่ยาวที่สุดในสหราชอาณาจักร
* มีคาเทดรา หรือ อาสนะของบิชอป (Bishop's throne) แกะด้วยไม้เป็นที่นั่งภายใต้ซุ้มที่ใหญ่โตสวยงาม สามารถถอดเป็นชิ้นๆ ได้
* มี “ระเบียงนักดนตรี” (Minstrels' gallery) สร้างในสมัยคริสต์ศตวรรษที่ 14 ประกอบด้วยประติมากรรมรูปทูตสวรรค์ 12 องค์ยืนเล่นเครื่องดนตรีที่นิยมกันในสมัยนั้น
* มีหินที่เป็นตัวเชื่อมบนหลังคาโค้งที่เรียกกันว่า “ปุ่มหิน” ที่น่าสนใจหลายก้อน แต่ละก้อนมีน้ำหนักเป็นตัน และจะแกะเป็นเรื่องราวที่น่สนใจ โดยเฉพาะก้อนหนื่งที่เป็นบรรยายการฆาตกรรมทอมัส เบ็กเก็ต อาร์ชบิชอปแห่งแคนเทอร์เบอรีในปีค.ศ. 1170 ในรัชสมัยพระเจ้าเฮนรีที่ 2

## ดูเพิ่ม
*อาสนวิหารในสหราชอาณาจักร

## แหล่งข้อมูลอื่น
* เว็บไซต์ของอาสนวิหารเอ็กซีเตอร์

หมวดหมู่:โบสถ์คริสต์ในอังกฤษ
หมวดหมู่:อาสนวิหารในสหราชอาณาจักร
หมวดหมู่:สิ่งก่อสร้างในเทศมณฑลเดวอน
หมวดหมู่:สถาปัตยกรรมกอทิกแบบอังกฤษ
หมวดหมู่:คริสต์ศาสนสถานแบบกอทิก
หมวดหมู่:คริสต์ศาสนสถานแบบโรมาเนสก์
หมวดหมู่:สิ่งก่อสร้างในคริสต์ศตวรรษที่ 15
หมวดหมู่:สิ่งก่อสร้างภายใต้การพิทักษ์ระดับ 1
ออกซฟอร์ด (แก้ความกำกวม)

**ออกซฟอร์ด** (Oxford) สามารถหมายถึง
* เมืองออกซฟอร์ด ใน สหราชอาณาจักร
* มณฑลออกซฟอร์ดเชอร์ ใน สหราชอาณาจักร
* มหาวิทยาลัยออกซฟอร์ด 
** วิทยาลัยเซนต์จอห์น (มหาวิทยาลัยออกซฟอร์ด)
** วิทยาลัยลิงคอล์น (มหาวิทยาลัยออกซฟอร์ด)
* อาสนวิหารออกซฟอร์ด
* พจนานุกรมภาษาอังกฤษ ฉบับออกซฟอร์ด
* พจนานุกรมชีวประวัติแห่งชาติ ฉบับออกซฟอร์ด
* สำนักพิมพ์มหาวิทยาลัยออกซฟอร์ด
* ขบวนการออกซฟอร์ด (Oxford Movement)
* ถนนออกซฟอร์ด ในกรุงลอนดอน
* ถนนออกซฟอร์ด ในซิดนีย์
ตติยจุลจอมเกล้า

**ตติยจุลจอมเกล้า** มีอักษรย่อว่า ต.จ. เป็นเครื่องราชอิสริยาภรณ์ในตระกูลเครื่องราชอิสริยาภรณ์จุลจอมเกล้า ชั้นที่ 3 ซึ่งพระบาทสมเด็จพระเจ้าอยู่หัวจะพระราชทานทั้งฝ่ายหน้า (บุรุษ) จำนวน 250 ดวง และฝ่ายใน (สตรี) จำนวน 250 ดวง โดยตติยจุลจอมเกล้าจัดเป็นเครื่องราชอิสริยาภรณ์ที่มีลำดับเกียรติอันดับที่ 9 ของเครื่องราชอิสริยาภรณ์ไทย

## ลักษณะ
### ฝ่ายหน้า

เครื่องราชอิสริยาภรณ์จุลจอมเกล้า ชั้นตติยจุลจอมเกล้า สำหรับฝ่ายหน้า ประกอบด้วย ดวงตราซึ่งมีลักษณะเหมือนตติยจุลจอมเกล้าวิเศษ แต่ไม่มีดอกไม้จีบ โดยมีลักษณะดังนี้

* **ดวงตรา** 
** **ด้านหน้า** มีลักษณะเป็นรัศมี 8 แฉก ลงยาสีชมพู มีรัศมีทองแทรกตามระหว่างแฉก มีใบชัยพฤกษ์สองข้าง ลงยาสีเขียว กลางดวงตรามีพระบรมฉายาสาทิสลักษณ์ พระบาทสมเด็จพระจุลจอมเกล้าเจ้าอยู่หัว ขอบลงยาสีขาบ มีอักษรทองว่า "**เราจะบำรุงตระกูลวงศ์ให้เจริญ**" เบื้องบนมี พระจุลมงกุฎเปล่งรัศมีลงยาสีเขียว, สีแดง, สีขาบ และสีขาว 
** **ด้านหลัง** มีลักษณะเหมือนด้านหน้า แต่ที่กลางดวงตราเป็นรูปช้างไอราพต ลงยาสีขาว บนหลังช้างเป็นรูปตรีศูล ลงยาสีขาว ที่ขอบมีอักษรทองว่า "**ปีระกา เบญจศก ศักราช ๑๒๓๕**" รอบขอบเป็นรูปจักร ลงยาสีขาวพื้นแดง 

ดวงตราของตติยจุลจอมเกล้า ใช้สำหรับประดับห้อยกับแพรแถบสีชมพู กว้าง 4 เซนติเมตร ประดับที่อกเบื้องซ้าย

### ฝ่ายใน
เครื่องราชอิสริยาภรณ์จุลจอมเกล้า ชั้นตติยจุลจอมเกล้า สำหรับฝ่ายใน ประกอบด้วย ดวงตรา ซึ่งมีลักษณะเหมือนดวงตราของทุติยจุลจอมเกล้า แต่ขนาดย่อมกว่า ห้อยกับแพรแถบสีชมพู กว้าง 4 เซนติเมตร ผูกเป็นรูปแมลงปอ ประดับเสื้อที่หน้าบ่าซ้าย

**ด้านหลัง** มีลักษณะเหมือนด้านหน้า แต่ที่กลางดวงตราเป็นรูปช้างไอราพต ลงยาสีขาว บนหลังช้างเป็นรูปตรีศูล ลงยาสีขาว ที่ขอบมีอักษรทองว่า "**รัตนโกสนิทร์สก ๑๑๒**" รอบขอบเป็นรูปจักร ลงยาสีขาวพื้นแดง 

สตรีผู้ได้รับพระราชทานเครื่องราชอิสริยาภรณ์ ชั้นตติยจุลจอมเกล้า สามารถใช้คำนำหน้านามว่า “คุณหญิง”

## อ้างอิง

## แหล่งข้อมูลอื่น
* ตติยจุลจอมเกล้า ฝ่ายหน้า  จาก สำนักเลขาธิการคณะรัฐมนตรี
* ตติยจุลจอมเกล้า ฝ่ายใน  จาก สำนักเลขาธิการคณะรัฐมนตรี

หมวดหมู่:เครื่องราชอิสริยาภรณ์จุลจอมเกล้า
หมวดหมู่:รางวัลที่ก่อตั้งในปี พ.ศ. 2416
หมวดหมู่:ก่อตั้งในสยามในปี พ.ศ. 2416
อาสนวิหารเว็ลส์

thumb|300px|อาสนวิหารเว็ลส์
thumb|300px|โครงค้ำรูปกรรไกรที่มีชื่อเสียงของอาสนวิหาร
**อาสนวิหารเว็ลส์** () มีชื่อทางการว่า**อาสนวิหารเซนต์แอนดรูว์** เป็นอาสนวิหารตั้งอยู่ที่เมืองเว็ลส์ในเทศมณฑลซัมเมอร์เซตในสหราชอาณาจักร เป็นอาสนวิหารประจำตำแหน่งบิชอปแห่งบาธและเว็ลส์  เมืองเว็ลส์ที่เป็นนครอาสนวิหาร (Cathedral city) ที่มีขนาดเล็กเป็นที่สองของอังกฤษรองจากเมืองอาสนวิหารลอนดอน (City of London) ที่อยู่ภายในใจกลางกรุงลอนดอน 

ชื่อเมืองเวลล์ส มาจากคำว่า “wells” ที่แปลว่าน้ำพุธรรมชาติ  บ่อน้ำพุนี้ใช้กันมาตั้งแต่สมัยโรมันและปัจจุบันก็ยังไหลอยู่ น้ำที่ไหลมาจากบ่อใช้ในการรดน้ำในสวนของบาทหลวงและเติมคูวังของบิชอป 

ถึงแม้ว่าสถาปัตยกรรมส่วนใหญ่จะเป็นสถาปัตยกรรมกอทิกแต่ฐานเดิมของโบสถ์สร้างมาตั้งแต่ศตวรรษที่ 10 โบสถ์แรกที่สร้างที่จุดนี้สร้างโดยพระเจ้าไอเนแห่งเวสเซ็กซ์ (Ine of Wessex) เมื่อปี ค.ศ. 705 โดยมีนักบุญอัลเด็ม (St. Aldhelm) บิชอปแห่งอาสนวิหารแชร์บอร์น เป็นผู้หนุนหลัง โบสถ์ที่สร้างตอนนั้นอุทืศให้นักบุญอันดรูว์ สิ่งที่เหลือจากโบสถ์เดิมก็เหลือแต่ฐานที่ปัจจุบันอยู่ในระเบียงฉันนบถ 

สองร้อยปีต่อมามุขมณฑลเว็ลส์ก็ย้ายจากแชร์บอร์นไปเมืองเว็ลส์ บิชอปคนแรกของมุขมณฑลใหม่คือ อัลเด็ม  (ประมาณ ค.ศ. 909) ซึ่งเป็นผู้ราชาภิเษกพระเจ้าอเธลสตัน  (King Athelstan) ทั้งบิชอปอัลเด็ม และหลานคือนักบุญดันสตัน (St.  Dunstan) ต่อมาได้รับสถาปนาขึ้นเป็นอาร์ชบิชอปแห่งแคนเทอร์เบอรี 

อาสนวิหารเวลส์ปัจจุบันสร้างระหว่างปี  ค.ศ. 1175 จนถึงปี  ค.ศ. 1490 และได้รับการบรรยายโดยอเล็ค คลิฟตันว่าเป็นอาสนวิหารที่ “มีอรรถรสมากที่สุดในบรรดาอาสนวิหารอังกฤษทั้งหมด”

## อ้างอิง

 
## ดูเพิ่ม
* ศิลปะกอทิก
* อาสนวิหารในสหราชอาณาจักร


## แหล่งข้อมูลอื่น

* อาสนวิหารเวลล์สเว็บไซต์

หมวดหมู่:อาสนวิหารในสหราชอาณาจักร
หมวดหมู่:สิ่งก่อสร้างในคริสต์ศตวรรษที่ 13
หมวดหมู่:สิ่งก่อสร้างในคริสต์ทศวรรษ 1230
หมวดหมู่:สิ่งก่อสร้างในเทศมณฑลซัมเมอร์เซต
หมวดหมู่:สถาปัตยกรรมกอทิกแบบอังกฤษ
หมวดหมู่:คริสต์ศาสนสถานแบบกอทิก
หมวดหมู่:สิ่งก่อสร้างตั้งแต่ พ.ศ. 1718
อักเษาหิณี

**อักเษาหิณี** (สันสกฤต: *अक्षौहिणी*; อังกฤษ: *akshauhini*) หรือที่พบการถอดเสียงในภาษาไทยว่า **อักโขภิณี** หรือ **อักโขเภณี** เป็นหน่วยนับขนาดกองทัพที่ใช้ในอินเดียโบราณ โดยเฉพาะในวรรณกรรมสันสกฤตประเภทมหากาพย์ เช่น *[[มหาภารตะ]]* หน่วยดังกล่าวใช้เพื่อแสดงจำนวนและความเป็นระเบียบของกำลังทหารในเชิงโครงสร้างมากกว่าการนับเพียงจำนวนบุคคล

ตามคัมภีร์และตำราดั้งเดิม อักเษาหิณีประกอบด้วยกำลังทหาร 4 ประเภทหลัก ได้แก่ **ช้างศึก ม้าศึก รถศึก และพลเดินเท้า** หรือที่เรียกว่า **จตุรงคเสนา** โดยมีจำนวนกำหนดแน่นอน ดังนี้

* ช้างศึก 21,870 เชือก
* รถศึก 21,870 คัน
* ม้าศึก 65,610 ตัว
* พลเดินเท้า 109,350 คน

รวมกำลังพลทั้งสิ้น 218,700 นายต่อ 1 อักเษาหิณี

ตัวอย่างเช่น ใน *มหาภารตะ* ได้กล่าวถึงสงครามทุ่งกุรุเกษตรว่า ฝ่ายปาณฑพมีกำลังทหารจำนวน **7 อักเษาหิณี** คิดเป็นนักรบประมาณ 1,530,900 คน ขณะที่ฝ่ายเการพมีกำลังทหารมากถึง **11 อักเษาหิณี** หรือประมาณ 2,405,700 คน ตัวเลขดังกล่าวสะท้อนให้เห็นถึงขนาดและความยิ่งใหญ่ของสงครามในเชิงวรรณกรรมและอุดมคติของสังคมอินเดียโบราณ

## องค์ประกอบ
การจัดกำลังทหารในระบบอักเษาหิณีมีลำดับขั้นที่ชัดเจน โดยเริ่มจากหน่วยย่อยที่สุดไปจนถึงหน่วยใหญ่ที่สุด ดังนี้

# **ปัตติ** (*Patti*) หรือ **ปังกติ** (*Pankti*) ประกอบด้วย ช้าง 1 เชือก รถศึก 1 คัน ม้า 3 ตัว และพลเดินเท้า 5 คน
# **เสนามุข** (*Senāmukha*) เท่ากับ 3 ปัตติ
# **คุลมะ** (*Gulma*) เท่ากับ 3 เสนามุข
# **คณะ** (*Gaṇa*) เท่ากับ 3 คุลมะ
# **วาหินี** (*Vāhinī*) เท่ากับ 3 คณะ
# **ปฤตนะ** (*Pṛtanā*) เท่ากับ 3 วาหินี
# **จมู** (*Camū*) เท่ากับ 3 ปฤตนะ
# **อนีกินี** (*Anīkinī*) หรือ **อันตกินี** (*Antakinī*) เท่ากับ 3 จมู
# **อักเษาหิณี** (*Akṣauhiṇī*) เท่ากับ 10 อนีกินี

## อ้างอิง
หมวดหมู่:รูปขบวนเชิงยุทธวิธี
หมวดหมู่:มหาภารตะ
อาสนวิหารออกซฟอร์ด

**อาสนวิหารไครสต์เชิร์ช** () เป็นอาสนวิหารแองกลิคันประจำมุขมณฑลออกซฟอร์ด ตั้งอยู่ที่เมืองออกฟอร์ด ในประเทศอังกฤษ และมีเขตการปกครองเลยไปถึงเบนเบอรี (Banbury) นอกจากนี้ยังเป็นโบสถ์น้อยไครสต์เชิร์ชของมหาวิทยาลัยอ็อกซ์ฟอร์ด บทบาทที่เป็นทั้งโบสถ์และโบสถ์น้อยของวิทยาลัยนี้เป็นเอกลักษณ์เพียงแห่งเดียวในนิกายคริสตจักรแห่งอังกฤษ

อาสนวิหารเดิมเป็นไพรออรีเซนต์ไฟรด์สไวด์ เพราะเชื่อกันว่าเป็นที่ตั้งของอารามและเรลิกของนักบุญ Frideswide องค์อุปถัมภ์เมืองออกซฟอร์ด แต่ก็ยังเป็นข้อที่ถกเถึยงกันอยู่

เมื่อปี ค.ศ. 1522 โบสถ์ตกไปเป็นของพระคาร์ดินัลวูลซีย์  (Cardinal Wolsey) ผู้ใช้เป็นสถานที่ก่อตั้งวิทยาลัย แต่พอถึงปี ค.ศ. 1529 โบสถ์ก็ถูกยึดไปเป็นของพระเจ้าเฮนรีที่ 8 แห่งอังกฤษ การก่อสร้างวิทยาลัยก็หยุดลงชั่วคราวและมาเริ่มสร้างอีกครั้งเมื่อปีค.ศ. 1546  พระเจ้าเฮนรีที่ 8 ทรงสั่งให้ย้ายอาสนวิหารจากมุขมณฑลออสเซนี (Oseney) มาขึ้นอยู่กับมุขมณฑลออกซฟอร์ด และเปลี่ยนชื่ออาสนวิหารตามพระราชโองการเป็น “Ecclesia Christi Cathedralis Oxoniensis” 

อาสนวิหารมีคณะนักร้องประสานเสียง (choir) มาตั้งแต่ ค.ศ. 1526 เมื่อจอห์น เทเวอร์เนอร์  (John Taverner) เป็นผู้เล่นออร์แกน และเป็นมาสเตอร์ของวงนักสวด ป้ายที่รูปปั้นพระคาร์ดินัลวูลซีย์ที่วิทยาลัยเดิมที่เรียกว่า Cardinal College บ่งไว้ว่าตอนนั้นมีนักสวด (chorister) 16 คนและมีพระที่ร้องเพลงสวดอีก 30 คน

อาสนวิหารไครสต์เชิร์ชอ้างว่าเป็นอาสนวิหารที่เล็กที่สุดในอังกฤษแต่ปัจจุบันมีอาสนวิหารอื่นที่เล็กกว่าหลายอาสนวิหารที่ได้เลื่อนขึ้นจากโบสถ์ประจำเขตแพริชขึ้นเป็นอาสนวิหารในคริสต์ศตวรรษที่ 20

ตัวโบสถ์ ที่ทำพิธี และหอ เป็นสถาปัตยกรรมยุคปลายนอร์มัน ส่วนอื่นเป็นสถาปัตยกรรมตั้งแต่สมัยนอร์มันมาจนถึงแบบเพอร์เพ็นดิคิวลาร์ () ซึ่งเป็นสมัยหนึ่งของกอทิก เพดานภายในเป็นเพดานโค้งใบพัด (fan-vaulted)

## บุคคลที่มีชื่อเสียงที่ถูกฝังไว้ที่วัด
* เซอร์เฮนรี เกจ  (Sir Henry Gage) (ค.ศ. 1597–1645) ที่ชาเปลลูซี  (Lucy Chapel)  ทางด้านใต้ของบริเวณกางเขน (transept) ของวัด
* บาทหลวงจอร์จ บาร์คลีย์  (George Berkeley) นักปรัชญา อยู่ที่ทางเดินสู่แท่นบูชา
* เลดี เอลิซาเบธ มอนทาคิวต์ ( ส.ค. 1354)

## อ้างอิง

## ดูเพิ่ม
* อาสนวิหารในสหราชอาณาจักร
* เพดานพัด

## แหล่งข้อมูลอื่น

* เว็บไซต์อาสนวิหารไครสต์เชิร์ช
*เว็บไซต์ของคณะนักร้องประสานเสียงอาสนวิหารไครสต์เชิร์ช 
*A history of the choristers of Christ Church Cathedral, Oxford

หมวดหมู่:โบสถ์คริสต์ในอังกฤษ
หมวดหมู่:อาสนวิหารในสหราชอาณาจักร
หมวดหมู่:สิ่งก่อสร้างในออกซฟอร์ด
หมวดหมู่:สิ่งก่อสร้างภายใต้การพิทักษ์ระดับ 1
หมวดหมู่:สถาปัตยกรรมกอทิกแบบอังกฤษ
หมวดหมู่:คริสต์ศาสนสถานแบบกอทิก
หมวดหมู่:คริสต์ศาสนสถานแบบโรมาเนสก์
ตติยานุจุลจอมเกล้า

**ตติยานุจุลจอมเกล้า**  มีอักษรย่อว่า ต.อ.จ. เป็นเครื่องราชอิสริยาภรณ์ในตระกูลเครื่องราชอิสริยาภรณ์จุลจอมเกล้า ชั้นที่ 3 ซึ่งพระบาทสมเด็จพระเจ้าอยู่หัวจะพระราชทานทั้งฝ่ายหน้า (บุรุษ) จำนวน 250 ดวง โดยตติยานุจุลจอมเกล้าจัดเป็นเครื่องราชอิสริยาภรณ์ที่มีลำดับเกียรติอันดับที่ 10 ของเครื่องราชอิสริยาภรณ์ไทย

## ลักษณะ
เครื่องราชอิสริยาภรณ์จุลจอมเกล้า ชั้นตติยานุจุลจอมเกล้า ประกอบด้วย ดวงตราซึ่งมีลักษณะเหมือนตติยจุลจอมเกล้า แต่เป็นตราเงิน ไม่มีแฉกและรัศมี โดยมีลักษณะดังนี้

* **ดวงตรา** 
** **ด้านหน้า** มีลักษณะเป็นมีใบชัยพฤกษ์สองข้าง กลางดวงตรามีพระบรมฉายาสาทิสลักษณ์ พระบาทสมเด็จพระจุลจอมเกล้าเจ้าอยู่หัว มีอักษรทองว่า "**เราจะบำรุงตระกูลวงศ์ให้เจริญ**" เบื้องบนมี พระจุลมงกุฎเปล่งรัศมี
** **ด้านหลัง** มีลักษณะเหมือนด้านหน้า แต่ที่กลางดวงตราเป็นรูปช้างไอราพต บนหลังช้างเป็นรูปตรีศูล ที่ขอบมีอักษรทองว่า "**ปีระกา เบญจศก ศักราช ๑๒๓๕**" รอบขอบเป็นรูปจักร

ดวงตราของตติยานุจุลจอมเกล้า ใช้สำหรับประดับห้อยกับแพรแถบสีชมพู กว้าง 4 เซนติเมตร ประดับที่อกเบื้องซ้าย

## อ้างอิง

## แหล่งข้อมูลอื่น
* ตติยานุจุลจอมเกล้า  จาก สำนักเลขาธิการคณะรัฐมนตรี

หมวดหมู่:เครื่องราชอิสริยาภรณ์จุลจอมเกล้า
หมวดหมู่:รางวัลที่ก่อตั้งในปี พ.ศ. 2416
หมวดหมู่:ก่อตั้งในสยามในปี พ.ศ. 2416
ปลากดอเมริกัน

**ปลากดอเมริกัน** () เป็นปลาน้ำจืดชนิดหนึ่งในอันดับปลาหนัง มีชื่อวิทยาศาสตร์ว่า *Ictalurus punctatus* อยู่ในวงศ์ปลากดอเมริกัน (Ictaluridae)
## ลักษณะ

มีรูปร่างคล้ายปลาในวงศ์ปลากด (Bagridae) และปลาในวงศ์ปลาสวาย (Pangasiidae) รวมกัน มีหัวขนาดใหญ่ ปากกว้าง มีหนวด 4 คู่ คู่ที่รูจมูกสั้น คู่ที่ริมฝีปากและคางยาว ลำตัวเรียวยาวและแบนข้างที่ส่วนท้าย มีเงี่ยงที่ครีบหลังและครีบอก ครีบไขมันมีขนาดเล็กและสั้น ครีบก้นยาว ครีบหางเว้าลึก ลำตัวมีสีเทาอมน้ำตาลหรือเหลือง ด้านท้องมีสีจาง มีประสีดำกระจายอยู่ห่าง ๆ ในปลาที่มีขนาดเล็กกว่า 20 เซนติเมตร ครีบมีสีคล้ำ

## ถิ่นที่อยู่
ขนาดเมื่อโตเต็มที่ประมาณ 120 เซนติเมตร แต่ขนาดโดยเฉลี่ยประมาณ 50 เซนติเมตร เป็นปลาพื้นเมืองของทวีปอเมริกาเหนือ พบกระจายพันธุ์ในลุ่มแม่น้ำมิสซิสซิปปีและตอนใต้ของแคนาดา นิยมตกเป็นเกมกีฬาและเลี้ยงเป็นปลาเศรษฐกิจ โดยเฉพาะที่รัฐมิสซิสซิปปี นับเป็นรัฐที่มีการเลี้ยงปลากดอเมริกันมากที่สุดของสหรัฐอเมริกา โดยมีพื้นที่บ่อเลี้ยงอยู่มากถึง  250,000 ไร่

## การนำเข้า
สำหรับในประเทศไทยถูกนำเข้ามาครั้งแรกเมื่อปี ค.ศ. 1990 โดยสถาบันพัฒนาแห่งเอเซีย (AIT) และกรมประมง โดยนำพันธุ์ปลามาครั้งแรก 50 คู่ ใน และสามารถเพาะพันธุ์ได้ในปี ค.ศ. 1991 โดยมีชื่อเรียกในภาษาไทยว่า "ปลากดหลวง" ซึ่งปัจจุบันประสบความสำเร็จเป็นอย่างดี ในการเพาะขยายพันธุ์เลี้ยงในกระชังและเขื่อนเก็บน้ำในหลายพื้นที่ เช่น ที่เขื่อนลำปาว จังหวัดกาฬสินธุ์ หรือที่จังหวัดนครสวรรค์  เป็นต้น แต่ก็มีจำนวนประชากรบางส่วนที่หลุดรอดออกสู่แหล่งน้ำธรรมชาติ โดยหลุดออกมาครั้งแรกหลังเหตุการณ์น้ำท่วมครั้งใหญ่เมื่อปี ค.ศ. 1995 

นอกจากนี้แล้ว ยังนิยมเลี้ยงเป็นปลาสวยงามอีกด้วย โดยเฉพาะอย่างยิ่ง ในตัวที่เป็นปลาเผือก

## อ้างอิง

## แหล่งข้อมูลอื่น
* รูปและข้อมูลจาก Fishbase.org

กดหลวง
หมวดหมู่:วงศ์ปลากดอเมริกัน
หมวดหมู่:ชนิดพันธุ์ต่างถิ่น
หมวดหมู่:สัตว์ที่พบในทวีปอเมริกาเหนือ
ปลาพลวงทอง

**ปลาพลวงทอง** เป็นปลาน้ำจืดชนิดหนึ่งในกลุ่มปลามาห์เซียร์ มีชื่อวิทยาศาสตร์ว่า *Neolissochilus soroides*  อยู่ในวงศ์ปลาตะเพียน (Cyprinidae) มีลักษณะคล้ายปลาพลวงหิน (*N. stracheyi*) ที่อยู่ในสกุลเดียวกัน แต่ว่ามีสีเหลืองเหลือบทองที่ด้านข้างลำตัวเห็นได้ชัดเจนกว่า และมีครีบต่าง ๆ สีแดงส้ม ด้านหลังมีสีน้ำตาล และไม่มีแถบสีดำด้านข้างลำตัวเหมือนปลาพลวงชนิดอื่น ๆ  อาศัยอยู่ตามต้นน้ำลำธารที่สะอาด และไหลแรงในป่าหรือน้ำตก โดยในประเทศไทยจะพบได้ที่จังหวัดแถบภาคตะวันออก และพบได้จนถึงประเทศมาเลเซีย มีความยาวเต็มที่ 50 เซนติเมตร

นิยมตกเป็นเกมกีฬาและเลี้ยงเป็นปลาสวยงาม ปัจจุบันสามารถเพาะขยายพันธุ์ได้แล้ว และถือเป็นปลาประจำจังหวัดระยอง

## อ้างอิง

## แหล่งข้อมูลอื่น

*http://www.fishbase.org/summary/27086

พลวงทอง
หมวดหมู่:สกุลปลาพลวง
พลวงทอง
พลวงทอง
พลวงทอง
หมวดหมู่:สัตว์น้ำประจำจังหวัดของไทย
จตุตถจุลจอมเกล้า

**จตุตถจุลจอมเกล้า** [จะ-ตุด-ถะ] มีอักษรย่อว่า จ.จ. เป็นเครื่องราชอิสริยาภรณ์ในตระกูลเครื่องราชอิสริยาภรณ์จุลจอมเกล้า ชั้นที่ 4 ซึ่งพระบาทสมเด็จพระเจ้าอยู่หัวจะพระราชทานเฉพาะฝ่ายใน (สตรี) จำนวน 150 ดวง โดยจตุตถจุลจอมเกล้าจัดเป็นเครื่องราชอิสริยาภรณ์ที่มีลำดับเกียรติอันดับที่ 11 ของเครื่องราชอิสริยาภรณ์ไทย

## ลักษณะ
thumb|right|150px|แพรแถบ
เครื่องราชอิสริยาภรณ์จุลจอมเกล้า ชั้นจตุตถจุลจอมเกล้า ประกอบด้วย ดวงตราซึ่งมีลักษณะเหมือนตติยานุจุลจอมเกล้า แต่ทำจากกาไหล่ทองลงยาสีขาบ โดยมีลักษณะดังนี้

; ดวงตรา
* **ด้านหน้า** มีลักษณะเป็นมีใบชัยพฤกษ์สองข้าง กลางดวงตรามีพระบรมฉายาสาทิสลักษณ์ พระบาทสมเด็จพระจุลจอมเกล้าเจ้าอยู่หัว มีอักษรทองว่า "เราจะบำรุงตระกูลวงศ์ให้เจริญ" เบื้องบนมี พระจุลมงกุฎเปล่งรัศมี
* **ด้านหลัง** มีลักษณะเหมือนด้านหน้า แต่ที่กลางดวงตราเป็นรูปช้างไอราพต บนหลังช้างเป็นรูปตรีศูล ที่ขอบมีอักษรทองว่า "ปีระกา เบญจศก ศักราช ๑๒๓๕" รอบขอบเป็นรูปจักร

ดวงตราของจตุตถจุลจอมเกล้า ใช้สำหรับประดับห้อยกับแพรแถบสีชมพู กว้าง 4 เซนติเมตร ผูกเป็นรูปแมลงปอ ประดับที่หน้าเสื้อบ่าซ้าย

สตรีผู้ได้รับพระราชทานเครื่องราชอิสริยาภรณ์ ชั้นจตุตถจุลจอมเกล้า สามารถใช้คำนำหน้านามว่า “คุณหญิง” ได้ทั้งผู้ที่สมรสแล้วหรือยังมิได้สมรส

## อ้างอิง

## แหล่งข้อมูลอื่น
* จตุตถจุลจอมเกล้า  จาก สำนักเลขาธิการคณะรัฐมนตรี

หมวดหมู่:เครื่องราชอิสริยาภรณ์จุลจอมเกล้า
หมวดหมู่:รางวัลที่ก่อตั้งในปี พ.ศ. 2436
หมวดหมู่:ก่อตั้งในสยามในปี พ.ศ. 2436
ชูเชิด เอื้อสัมพันธ์

**ชูเชิด เอื้อสัมพันธ์**อดีตแชมเปี้ยนมวยสากลเวทีมวยราชดำเนิน3สมัย สถิติการชก 42 ครั้ง ชนะ 35 (น็อค 26) เสมอ 2 แพ้ 5

## เกียรติประวัติ
* แชมป์ประเทศไทยรุ่นแบนตัมเวท 2สมัย
**แชมป์ประเทศไทยรุ่นซุปเปอร์แบนตัมเวท
** ชิง 24 ตุลาคม 2531 ชนะน็อค แดงเหนือ เกียรติอาร์ดี ยก 8
** ป้องกันแชมป์ครั้งที่ 1, 14 กันยายน 2532 ชนะน็อค ทานตะวัน วงเวียนใหญ่ ยก2
** ป้องกันแชมป์ครั้งที่ 2   1 ธันวาคม  2532 ชนะคะแนน ดาวรุ่ง ช.ศิริวัฒน์ ไม่เอกฉันท์
***ผลงานเด่นๆ ชกเป็นรองคู่เอก รายการป้องกันแชมป์โลกของ ไมค์ ไทสัน vs เจมส์ บัตเตอร์ ดักลาส ที่เวทีมวย โตเกียวโดม ประเทศญี่ปุ่น
***ชกไต่อันดับโลกสภามวยโลกwbc กับ คิโยชิ ฮาทานากะ ผลเสมอกันแบบน่าชนะ
***เป็นรองแชมป์สภามวยโลกwbcอันดับ12
## อ้างอิง
* สถิติการชก boxrec.com 

หมวดหมู่:นักมวยสากลชาวไทยรุ่นแบนตัมเวท
ไมค์ พ.ธวัชชัย

**ไมค์ พ.ธวัชชัย** เกิดเมื่อวันที่ 22 สิงหาคม พ.ศ. 2528 เป็นชาวจังหวัดสุรินทร์ 
ไมค์เป็นนักมวยสากลที่มีหน้าตาคล้ายกับ ไมค์ ภิรมย์พร ศิลปินลูกทุ่งชื่อดัง ประกอบกับมีลีลาการชกคล้ายกับ ไมค์ ไทสัน  จึงเป็นที่มาของฉายา "ไมค์" ที่ใช้ขึ้นชก 

ไมค์เคยชิงแชมป์สหพันธ์มวยนานาชาติ IBF Pan Pacific ในรุ่นซูเปอร์ฟลายเวทมาก่อน โดยชนะ รูเบนนาโด ลาเบนวาต้า นักมวยชาวอินโดนิเซีย ที่จังหวัดพระนครศรีอยุธยา แต่ไม่ได้ป้องกันตำแหน่งสักครั้ง จึงสละไป ต่อมา เลื่อนรุ่นไปชกในรุ่นซูเปอร์ฟลายเวท และคว้าแชมป์สหพันธ์มวยนานาชาติ เอเชีย IBF ASIA ในรุ่นนี้มาครอง

ไมค์หยุดชกไประยะหนึ่งหลังจากที่ชกชนะ เฮนดริก บารองไซ นักมวยชาวอินโดนิเซีย เมื่อวันที่ 12 ธันวาคม พ.ศ. 2557 ที่มหาวิทยาลัยกรุงเทพธนบุรี  เขาจึงได้โอกาสชกตัดเชือกคัดเลือกผู้จะมาชิงแชมป์โลกในรุ่นซูเปอร์ฟลายเวท สหพันธ์มวยนานาชาติ กับ ชิโงะ วะเกะ นักมวยชาวญี่ปุ่น  เมื่อวันที่ 10 มิถุนายน พ.ศ. 2558 ที่ โคระกุเอ็งฮอล กรุงโตเกียว ประเทศญี่ปุ่น ผลการชกปรากฏว่า ไมค์แพ้คะแนนไปอย่างเอกฉันท์

## เกียรติประวัติ
* แชมป์ IBF แพนแปซิฟิก รุ่นซูเปอร์ฟลายเวท สมัยที่ 1
** ชิง 17 สิงหาคม 2550 ชนะน็อค รูเบนาโด เลปันบาต้า () ยก 2 ที่ จ.พระนครศรีอยุธยา
* แชมป์ IBF เอเชีย รุ่นจูเนียร์เฟเธอร์เวท
** ชิง 30 กรกฎาคม 2556 ชนะคะแนน ริคาร์โด โรอา () ที่ มหาวิทยาลัยกรุงเทพธนบุรี
** ป้องกันแชมป์ครั้งที่ 1, 20 ธันวาคม 2556 ชนะน็อคยกที่ 2 โยชิ โอกุมะ () ที่ สโมสรตำรวจ ถนนวิภาวดีรังสิต แขวงตลาดบางเขน เขตหลักสี่ กรุงเทพมหานคร
** ป้องกันแชมป์ครั้งที่ 2, 12 กุมภาพันธ์ 2557 ชนะแตกด้วยการคะแนน บอย ดอนดี้ พูมาร์ (ฟิลิปปินส์) ที่ โรงเรียนบ้านแก่งแล่น ต.ร่องจิก อ.ภูเรือ จ.เลย
** ป้องกันแชมป์ครั้งที่ 3, 30 พฤศจิกายน 2559 ชนะน็อคยกที่ 5 ฮูลิโอ ดีลาบาเซส (อินโดนีเซีย) ที่ โครงการบ้านรุ่งกานต์ 5 ถนนบ้านกล้วย-ไทรน้อย ตำบลไทรน้อย อำเภอไทรน้อย จังหวัดนนทบุรี
** ป้องกันแชมป์ครั้งที่ 4, 21 ธันวาคม 2559 ชนะน็อคยกที่ 3 รัสมานุดิน (อินโดนีเซีย) ที่ อำเภอไทรน้อย จังหวัดนนทบุรี
* แชมป์ IBF แพนแปซิฟิก รุ่นจูเนียร์เฟเธอร์เวท
** ชิง, 27 กันยายน 2558 ชนะคะแนน จูนนี่ ซาโลเกาล์ (ฟิลิปปินส์) ที่ ศูนย์การค้า เซ็นทรัลพลาซา เวสต์เกต ต.เสาธงหิน อ.บางใหญ่ จังหวัดนนทบุรี
** ป้องกันแชมป์ครั้งที่ 1, 7 ธันวาคม 2558 ชนะคะแนน กาลิห์ ซูซานโต้ (อินโดนีเซีย) ที่ หัวหินเซ็นเทนเนียลคลับ ตำบลหนองแก อำเภอหัวหิน จังหวัดประจวบคีรีขันธ์
** ป้องกันแชมป์ครั้งที่ 2, 22 มกราคม 2559 ชนะคะแนน ชินโกะ คาวามูระ (ญี่ปุ่น) ที่ วัดพระบรมธาตุไชยา ตำบลเวียง อำเภอไชยา จังหวัดสุราษฎร์ธานี
** ป้องกันแชมป์ครั้งที่ 3, 21 มีนาคม 2561 ชนะRTDยกที่ 9 เรนัน พอร์เตส (ฟิลิปปินส์) ที่ สวนลุมไนท์บาซ่าร์ รัชดาภิเษก
** เสียแชมป์ 20 มิถุนายน 2561 แพ้คะแนน เรียวเฮอิ กาคาฮาชิ (ญี่ปุ่น) ที่ สมาคมชาวไต้หวัน จังหวัดสมุทรปราการ

## อ้างอิง
* สถิติการชก 

หมวดหมู่:ชาวนา
หมวดหมู่:เจ้าหน้าที่รักษาความปลอดภัย
หมวดหมู่:นักมวยสากลชาวไทยรุ่นซูเปอร์ฟลายเวท
หมวดหมู่:นักมวยสากลชาวไทยรุ่นซูเปอร์แบนตัมเวท
หมวดหมู่:นักมวยจากจังหวัดสุรินทร์
หมวดหมู่:แชมป์ IBF แพนแปซิฟิก
หมวดหมู่:นักมวยสากลชาวไทยจากค่ายมวยเกียรติกรีรินทร์โปรโมชัน
วินยู ภราดรยิม

**วินยู ภราดรยิม** หรือ น.ส. จิรวดี สีสุข เกิดเมื่อ 28 สิงหาคม พ.ศ. 2526 ที่ จ.พิษณุโลก สถิติการชก 6 ครั้ง ชนะ 5 แพ้ 1 เป็นแชมป์โลกมวยสากลหญิงคนที่ 2 ของไทย ต่อจาก แซมซั่น ส.ศิริพร

## เกียรติประวัติ
* แชมป์โลกหญิงรุ่นอะตอมเวท WBC 
** ชิง 31 สิงหาคม 2550 ชนะคะแนน โมโม่ โคเซกิ (ญี่ปุ่น) ที่ หน้าที่ว่าการอำเภอผักไห่ จ.พระนครศรีอยุธยา

## อ้างอิง

* สถิติการชก 

หมวดหมู่:แชมป์โลกหญิง WBC
หมวดหมู่:นักมวยจากจังหวัดพิษณุโลก
หมวดหมู่:นักมวยสากลหญิงชาวไทย
สมองกลคนสวย

**สมองกลคนสวย** () เป็นการ์ตูนญี่ปุ่น วาดโดย เคน อาคามัตสึ ตีพิมพ์ครั้งแรกในปี พ.ศ. 2537

## เนื้อเรื่อง

## ตัวละคร

## รายชื่อตอน

หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวโชเน็ง‎
หมวดหมู่:การ์ตูนญี่ปุ่นแนวชีวิตโรงเรียน
ชิอินะ

** ฮิคารุ  ** () เป็นนามสกุลบุคคลญี่ปุ่น สามารถหมายถึง

* เฮคิรุ ชิอินะ - นักร้องชาวญี่ปุ่น
* ริงโกะ ชิอินะ - นักร้องชาวญี่ปุ่น
* อายุมิ ชิอินะ - นักวาดการ์ตูนชาวญี่ปุ่น
* ทาคาชิ ชิอินะ - นักวาดการ์ตูนชาวญี่ปุ่น
* เอฮิ ชิอินะ - นักแสดงชาวญี่ปุ่น
* เคนซึเกะ ชิอินะ - นักดนตรีชาวญี่ปุ่น
* คาซึยาสึ ชิอินะ - นักการเมืองชาวญี่ปุ่น

 young girl gone first place
การเปลี่ยนตามวัย

**การเปลี่ยนตามวัย** () เป็นกระบวนการของการมีอายุมากขึ้น

ในมนุษย์ การเปลี่ยนตามวัยแสดงถึงการสะสมการเปลี่ยนแปลงในตัวมนุษย์ตามเวลา ซึ่งรวมถึงการเปลี่ยนแปลงทางกายภาพ จิตใจและสังคม ตัวอย่างเช่น เวลาปฏิกิริยาอาจช้าลงตามเวลา แต่ความรอบรู้ความเป็นไปของโลกและปัญญาอาจขยายมากขึ้น การเปลี่ยนตามวัยเป็นปัจจัยเสี่ยงใหญ่ที่สุดเท่าที่ทราบประการหนึ่งของโรคส่วนใหญ่ในมนุษย์ มีบุคคลเสียชีวิตประมาณ 150,000 คนต่อวันทั่วโลก ซึ่งประมาณสองในสามมีสาเหตุอันเกี่ยวข้องกับอายุ


หมวดหมู่:พฤฒาวิทยา
หมวดหมู่:ประชากร
ปลาอายุ

**ปลาอายุ** (; ) เป็นปลากระดูกแข็งชนิดหนึ่ง จัดเป็นเพียงชนิดเดียวเท่านั้น ที่อยู่ในสกุล *Plecoglossus* และวงศ์ Plecoglossidae 

## ลักษณะและวงจรชีวิต
ปลาอายุมีความยาวเต็มที่ 70 เซนติเมตร แต่ขนาดโดยเฉลี่ย 15 เซนติเมตร มีอายุสูงสุด 2 หรือ 3 ปี แต่โดยเฉลี่ยแล้วเพียง 1 ปีเท่านั้น จึงมักถูกเรียกในภาษาญี่ปุ่นว่า 年魚 (โรมาจิ: *toshi-gyo*) หมายถึง "ปลาหนึ่งปี"

ปลาอายุเป็นปลาที่สามารถพบได้ในแม่น้ำรวมถึงชายฝั่งของภูมิภาคเอเชียตะวันออกเช่น จีน, ญี่ปุ่น, เกาหลี, ฮ่องกง, ตอนเหนือของเวียดนาม และพบได้ในบางพื้นที่ที่ไม่ติดกับทะเล เช่น ทะเลสาบบิวะ รวมถึงไต้หวัน ที่ถูกนำเข้า จัดว่าเป็นปลาที่มีความสำคัญของภูมิภาคแถบนี้ เป็นปลาที่อาศัยอยู่ในแถบชายฝั่งทะเล กินอาหารได้หลากหลายทั้งสาหร่าย, ครัสเตเชียน, แมลงน้ำ รวมถึงฟองน้ำ  สามารถกินสาหร่ายที่เกาะอยู่ตามโขดหินได้ด้วยฟันที่เป็นรูปเลื่อย  แต่เมื่อถึงฤดูวางไข่จะว่ายน้ำทวนขึ้นไปวางไข่ถึงแหล่งต้นน้ำในแถบหุบเขาหรือลำธาร เหมือนกับปลาแซลมอน ในช่วงนี้ปลาทั้งตัวผู้และตัวเมียจะมีสีสันสดใสกว่าปกติ ตัวผู้จะว่ายตามตัวเมียที่มองหาที่วางไข่ จากนั้นเมื่อตัวเมียเข้าประจำที่วางไข่ ตัวผู้จะเข้าไปฉีดสเปิร์มเพื่อปฏิสนธิ มักจะวางไข่ในจุดที่น้ำไหลแรงเพื่อให้ไข่ได้รับออกซิเจนอย่างเต็มที่ เมื่อวางไข่เสร็จ ลำตัวปลาจะเต็มไปด้วยบาดแผลและจะหมดแรงก่อนจะตายลงในที่สุด และจะตกเป็นอาหารแก่สัตว์อื่น 

ที่ญี่ปุ่น ที่เมืองเซกิ รวมถึงเมืองกิฟุ ในจังหวัดกิฟุ มีประเพณีการจับปลาอายุด้วยการใช้นกกาน้ำที่แม่น้ำนางาระ โดยเป็นประเพณีที่มีมาอย่างยาวนานกว่า 1,300 ปีแล้ว เรียกว่า *"เทศกาลอูไก"* (鵜飼) จะมีในช่วงกลางปีของทุกปี จนได้รับฉายาว่า *"ราชินีแห่งสายน้ำ"* จัดเป็นอาหารที่ขึ้นชื่อของจังหวัดกิฟุ รวมถึงจังหวัดกุมมะ  ในส่วนของชื่อภาษาอังกฤษที่หมายถึง *"ปลาหวาน"* มาจากเนื้อที่มีรสชาติหวาน  โดยเป็นที่กล่าวขานกันว่ามีรสชาติหวานกลมกล่อมเหมือนแตงโม

## การจำแนก
แบ่งออกได้เป็น 3 ชนิดย่อย (บ้างแบ่งออกได้เป็น 2 หรือบางแหล่งจัดรวมเป็นชนิดเดียวกันทั้งหมด โดยถือเป็นชื่อพ้องของกันและกัน)
**P. a. altivelis* (Temminck & Schlegel, 1846) (ปลาอายุ)
* *P. a. chinensis* Wu &  Shan, 2005 (ปลาอายุจีน)
* *P. a. ryukyuensis* Nishida, 1988 (ปลาอายุริวกิว) – ใกล้สูญพันธุ์

## ระเบียงภาพ

Plecoglossus altivelis altivelis 釣れた稚鮎.jpg|ตัวยังไม่โตเต็มวัยของชนิด *P. a. altivelis*
Ayu Plecoglossus altivelis altivelis.ogv|วิดีโอตัวโตเต็มวัยชนิด *P. a. altivelis*
Ayu no Shioyaki.jpg|ปลาอายุย่างเกลือ ที่เรียกว่า 鮎の塩焼き (*ayunoshioyaki*)
Charcoal broiled Ayu.JPG|ปลาอายุย่างเกลือ
Naturalis Biodiversity Center - RMNH.ART.464 - A very inaccurate picture of Plecoglossus altivelis - Yūshi Ishizaki - Cock Blomhoff Collection - pencil drawing - water colour.jpg|ภาพวาดด้วยสีน้ำ
Ayu, Korea.jpg|ปลาที่เกาหลี
Ayu TamagawaChofu 0403241c.jpg|ขณะว่ายทวนกระแสน้ำเชี่ยวขึ้นไปวางไข่
Plecoglossus altivelis ryukyuensis - National Museum of Nature and Science, Tokyo - DSC06855.JPG|ชนิด *P. a. ryukyuensis* ซึ่งใกล้สูญพันธุ์

## อ้างอิง

## แหล่งข้อมูลอื่น
* Takeshima, Hirohiko; Iguchi, Kei-ichiro & Nishida, Mutsumi (2005): Unexpected Ceiling of Genetic Differentiation in the Control Region of the Mitochondrial DNA between Different Subspecies of the Ayu *Plecoglossus altivelis*. 
**[[Zoological Science|Zool. Sci.]]* **22**(4): 401–410.  (HTML abstract)
อายุ
หมวดหมู่:ปลาน้ำเค็ม
หมวดหมู่:ปลาน้ำกร่อย
หมวดหมู่:ปลาที่พบในประเทศจีน
หมวดหมู่:ปลาที่พบในประเทศญี่ปุ่น
หมวดหมู่:ปลาเศรษฐกิจ
หมวดหมู่:ปลาชนิดเดียว
141 ลูว์แมน

**141 ลูว์แมน** () เป็นดาวเคราะห์น้อยในแถบดาวเคราะห์น้อย

## อ้างอิง

* [ftp://ftp.lowell.edu/pub/elgb/astorb.html The Asteroid Orbital Elements Database]
* Minor Planet Discovery Circumstances
* Asteroid Lightcurve Data File

หมวดหมู่:ดาวเคราะห์น้อยประเภท C
หมวดหมู่:ดาวเคราะห์น้อยในแถบดาวเคราะห์น้อยหลัก
อายุ (แก้ความกำกวม)

**อายุ** อาจหมายถึง
* อายุ - การเปลี่ยนแปลงของร่างกายที่เป็นไปตามกาลเวลา
* อายุของบุคคล - ช่วงชีวิตของบุคคลตามกฎหมาย ตลอดจนวิธีการนับ การเริ่ม และการสิ้นสุดลงของอายุบุคคล
* อายุที่กฎหมายกำหนด () - อายุของบุคคลที่กฎหมายกำหนดไว้เป็นเกณฑ์ขั้นต่ำในการได้รับผลทางกฎหมาย อาทิ การได้รับสิทธิเลือกตั้ง การบรรลุนิติภาวะ เป็นต้น
* ปลาอายุ - ปลาในตระกูล *Plecoglossidae*
* "อายุ" - ชื่อเล่นของ อายูมิ ฮามาซากิ นักร้องชาวญี่ปุ่น
* อายุ (ศึกเกมการ์ด อสูรล้านปี) - ตัวละครจากการ์ตูนเรื่องไดโนมาสเตอร์
* สึกิมิยะ อายุ - ตัวละครจากการ์ตูนเรื่อง แคนอน
เครื่องซักผ้า

thumb|ร้านซักผ้า โดยมีเครื่องซักผ้าวางไว้บริการลูกค้า

**เครื่องซักผ้า** เป็นเครื่องจักรที่ใช้สำหรับในการซักล้างเสื้อผ้า รวมถึงวัสดุอื่นที่ทำจากผ้า

## ประวัติ
ในศตวรรษที่ 16-17 ได้มีการคิดค้นเครื่องซักผ้าขึ้นมาใช้งาน โดยมีถังไม้ใหญ่บรรจุน้ำและผ้าซึ่งหมุนได้ด้วยแกนที่มีด้ามสำหรับหมุนด้วยมือ ผ้าจะผ่านลูกกลิ้งซึ่งคล้ายกับที่บดปลาหมึก ตราบจนถึงปี ค.ศ. 1907 ชาวอเมริกันชื่อ อัลวา ฟิสเซอร์ได้สร้างเครื่องซักผ้าทีทำงานด้วยระบบไฟฟ้าได้สำเร็จ

ประเภทของเครื่องซักผ้าที่ใช้ในครัวเรือนที่เห็นกันได้ในปัจจุบัน มี 3 ประเภท คือ

### เครื่องซักผ้าประเภทสองถังมีฝาด้านบน

เป็นเครื่องซักผ้าประเภทกึ่งอัตโนมัติ ตัวตั้งเวลาในการซํกและปั่นจะเป็นกลไลลูกบิดแบบ electromechanical (กึ่งกลไกกึ่งไฟฟ้า) ถังหนึ่งจะไว้สำหรับซัก และอีกถังไว้สำหรับปั่นผ้าให้หมาด ผู้ใช้งานต้องเป็นผู้แยกผ้าจากถังซักมาใส่ถังปั่นหมาดเอง และอาจจำเป็นต้องทำหลายครั้งเนื่องจากถังปั่นหมาดมีขนาดเล็กกว่าทั้งซักมาก ในถังซักจะมีแกนหมุนตรงกลาง หมุนให้ผ้าเสียดสีกัน เพื่อขจัดสิ่งสกปรกออก เครื่องซักผ้าประเภทนี้มีราคาถูกกว่าประเภทอื่น 

### เครื่องซักผ้าประเภทถังเดียวมีฝาข้างบน

เครื่องซักผ้าประเภทนี้โดยมากจะเป็นแบบทำงานอัตโนมัติ โดยตัวตั้งค่าต่าง ๆ ในการซักจะเป็นแบบปุ่มกดหรือแบบลูกบิดที่หมุนได้อย่างเบามือมากกว่าของเครื่องซักผ้าแบบกึ่งอัตโนมัติ (แบบเดียวกับลูกบิดปรับระดับเสียงในเครื่องเสียงและวิทยุบางรุ่น) ควบคุมการทำงานด้วย ไมโครคอนโทรลเลอร์ ที่ประกอบด้วย IC และ ไมโครโพรเซสเซอร์ เข้ามาแทนที่กลไลการตั้งเวลาแบบ electromechanical โดยจะสามารถตั้งระบบการซัก ระดับน้ำ เวลาในการซํกและปั่นหมาด ได้อย่างเสร้จสรรพ ตัวเครื่องจำเป็นต้องต่อกับท่อน้ำ เมื่อตั้งระบบการซักเรียบร้อย เครื่องจะทำการจ่ายน้ำเข้าเครื่อง และตัดน้ำเองอัตโนมัติ จากนั้นทำการซักและปั่นหมาดในถังเดียว ผู้ใช้งานสามารถตั้งระบบการซัก แล้วรอนำผ้าไปตากได้เลย โดยไม่ต้องมาคอยแยกผ้า ในถังซักจะมีแกนหมุนตรงกลางเช่นเดียวกับแบบสองถัง

### เครื่องซักผ้าประเภทถังเดียวมีฝาด้านหน้า

เครื่องซักผ้าแบบฝาหน้าสามารถทำงานได้โดยอัตโนมัติเช่นเดียวกับแบบถังเดียวมีฝาด้านบน แต่มีถังซักซ้อนกันสองถัง ถังซักชั้นในจะทำหน้าที่หมุน ให้ผ้าเสียดสีกันและอุ้มน้ำไว้ในขณะที่หมุนผ้า ถังซักชั้นนอกจะทำหน้าที่อุ้มน้ำไว้ในขณะซัก และมีฟังก์ชันการใช้งานที่มากกว่า เช่น เครื่องจะคำนวณประมาณน้ำโดยอัติโนมัติให้เหมาะสม กับปริมาณผ้าโดยเราเลือกเพียงแต่ชนิดของผ้า สามารถซักน้ำร้อนได้ (เครื่องซักผ้าประเภทถังเดี่ยวมีฝาด้านบนบางรุ่นก็สามารถซํกน้ำร้อนได้เช่นกัน) และอื่น ๆ อีกมากมายตามรุ่นและยี่ห้อที่แตกต่างกัน

เครื่องซักผ้าแบบอัตโนมัติทั้งแบบฝาบนและฝาหน้า บางรุ่นจะมีเครื่องทำน้ำร้อนในตัวเองสำหรับระบบการซักด้วยน้ำร้อนหรือน้ำอุ่น

## อ้างอิง
* หนังสือครั้งแรกของโลกเล่ม 1

## แหล่งข้อมูลอื่น

หมวดหมู่:เครื่องใช้ในบ้าน
หมวดหมู่:เครื่องใช้ไฟฟ้า
หมวดหมู่:สิ่งประดิษฐ์ของสหรัฐ
หมวดหมู่:สิ่งประดิษฐ์ของอังกฤษ
103 เฮรา

**103 เฮรา** () เป็นดาวเคราะห์น้อยในแถบดาวเคราะห์น้อยแถบหลัก ค้นพบโดยเจมส์ เครก วัตสัน เมื่อวันที่ 7 กันยายน ค.ศ. 1868 (พ.ศ. 2411) ดาวเคราะห์น้อยดวงนี้ถูกตั้งชื่อตามเทพีเฮราในตำนานกรีก พื้นผิวของดาวประกอบด้วยซิลิเกต

## อ้างอิง

* [ftp://ftp.lowell.edu/pub/elgb/astorb.html The Asteroid Orbital Elements Database]

หมวดหมู่:ดาวเคราะห์น้อยประเภท S
หมวดหมู่:ดาวเคราะห์น้อยในแถบดาวเคราะห์น้อยหลัก
มะค่าโมง

**มะค่า** เป็นชื่อของไม้เนื้อแข็งยืนต้นที่มีขนาดใหญ่ชนิดหนึ่งที่สามารถปลูกเป็นไม้ทางเศรษฐกิจได้ เป็นต้นไม้มงคลพระราชทานประจำจังหวัดสุโขทัย

## ชื่อเรียกตามท้องถิ่น
ชื่ออื่น ๆ เช่น
*มะค่าใหญ่ มะค่าโมง (ภาคกลาง)
*มะค่าหลวง มะค่าหัวคำ (ภาคเหนือ)
*เขง เบง (สุรินทร์)
*บิง (จันทบุรี)
*ปิ้น มะค่าโมง (นครราชสีมา)
*ฟันฤๅษี แต้โหล่น

## ลักษณะทางพฤกษศาสตร์
ผลัดใบช่วงสั้น ๆ สูงได้ถึง 30 เมตร แตกกิ่งก้านเป็นพุ่มกว้าง เปลือกต้นสีเทาอ่อน หรือสีชมพูอมน้ำตาล ผิวต้นขรุขระ กิ่งอ่อนมีขนประปราย ต้นแก่มักมีปุ่มปม

เนื้อไม้มีลวดลายสวยงามสีน้ำตาลอมเหลือง ใบ เป็นใบประกอบแบบขนนกชั้นเดียว ปลายใบคู่ ออกเรียงสลับ ใบกว้าง 4-5 เซนติเมตร ยาว 5-9 เซนติเมตร

แกนกลางใบประกอบยาว 18-30 ซม. ก้านใบยาวประมาณ 2 ซม. ก้านใบย่อยยาว 0.3-0.5 ซม. ใบย่อยมี 3-5 คู่ รูปไข่แกมขอบขนาน ปลายใบแหลมมีติ่งสั้น ๆ

โคนใบมน ขอบใบเรียบ แผ่นใบค่อนข้างหนา เรียบเกลี้ยง ดอก ออกเป็นช่อแบบช่อแยกแขนง ออกตามปลายกิ่งหรือซอกใบ ยาว 5-15 เซนติเมตร มีขนสั้นนุ่มสีเทา

ใบประดับรูปไข่ ยาว 0.6-0.9 ซม. ใบประดับย่อยคล้ายใบประดับ ติดเหนือจุดกึ่งกลางก้านดอกเล็กน้อย ติดทน ก้านดอกยาว 0.7-1 ซม. ก้านดอกย่อยยาว 1 เซนติเมตร

ทุกส่วนมีขนคลุมบาง ๆ ดอกคล้ายดอกถั่ว กลีบดอกสีชมพู 1 กลีบ รูปร่างคล้ายช้อน แผ่เกือบกลม ยาว 7-9 มิลลิเมตร ส่วนฐานคอดเป็นก้าน มีก้านยาว 0.5-1.2 ซม.

ปลายกลีบย่นเว้าตื้น ๆ เกสรเพศผู้มี 10 อัน แยกกัน เกสรเพศผู้ที่สมบูรณ์มี 7 อัน ก้านเกสรยาวประมาณ 3 ซม. มีขนสั้นนุ่มที่โคน อับเรณูยาว 0.3-0.4 ซม.

เกสรเพศผู้ที่เป็นหมันมี 3 อัน รูปเส้นด้ายสั้น ๆ เกสรเพศเมียมีขนที่รังไข่ รังไข่รูปขอบขนานแคบ ยาวประมาณ 0.7 ซม. ก้านรังไข่ยาวประมาณ 0.7 ซม.

ก้านเกสรเพศเมีย ยาว 2-2.5 ซม. เกลี้ยง ขยายเล็กน้อยด้านปลาย ยอดเกสรขนาดเล็ก กลีบเลี้ยงสีเขียวมี 4 กลีบ สีเขียวสด รูปขอบขนาน แต่ละกลีบเรียงซ้อนทับกันแบบตรงข้าม ยาว 1-1.2 ซม. มีขนสั้นนุ่ม ขอบกลีบบาง ฐานรองดอกยาว 0.8-1 ซม. มีขนสั้นนุ่มสีเทา ผลเป็นฝักแบน รูปขอบขนาน กว้าง 7-9 เซนติเมตร ยาว 12-20 เซนติเมตร หนา 0.6-1 เซนติเมตร

ผิวเปลือกเรียบไม่มีหนาม เปลือกแข็งหนาเป็นเนื้อไม้ ปลายเป็นจะงอยสั้น ๆ ฝักแก่สีน้ำตาลเข้มเกือบดำ พอแห้งแตกออกเป็น 2 ซีก มีเมล็ดแข็ง มี 2-4 เมล็ด รูปรี ยาว 2.5-3 ซม. สีดำ ผิวมัน มีเนื้อหุ้มที่โคนเมล็ดสีเหลืองสด หุ้มเป็นรูปถ้วย ยาวประมาณ 1.5 ซม. พบตามป่าดิบแล้ง แนวเชื่อมต่อระหว่างป่าเต็งรังและป่าดิบแล้ง ตามริมลำธารในป่าเบญจพรรณชื้น

ออกดอกราวเดือนกุมภาพันธ์ถึงเมษายน ติดผลราวเดือนมิถุนายนถึงสิงหาคม จัดเป็นไม้เด่น 1 ใน 5 ที่พบในป่าเบญจพรรณ

## อ้างอิง

*

## แหล่งข้อมูลอื่น
*
*
100 เฮกคาตี

**100 เฮกคาตี** (, ) เป็นดาวเคราะห์น้อยในแถบดาวเคราะห์น้อย

## อ้างอิง
* The Asteroid Orbital Elements Database
* Minor Planet Discovery Circumstances
* Asteroid Lightcurve Data File

หมวดหมู่:ดาวเคราะห์น้อยประเภท S
หมวดหมู่:ดาวเคราะห์น้อยในแถบดาวเคราะห์น้อยหลัก
เครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ

**เครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ**  () เป็นเครื่องราชอิสริยาภรณ์ที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานพระบรมราชานุญาตให้จัดสร้างขึ้นเมื่อปี พ.ศ. 2530 เพื่อส่งเสริมกำลังใจแก่ผู้อุทิศตนให้กิจการลูกเสืออย่างแท้จริง โดยมีลำดับเกียรติของเครื่องราชอิสริยาภรณ์เป็นลำดับที่ 26

## ประวัติ
เนื่องในโอกาสครบรอบ 75 ปี ที่พระบาทสมเด็จพระมงกุฎเกล้าเจ้าอยู่หัวทรงพระกรุณาฯ พระราชทานกำเนิดกิจการลูกเสือไทยในวันที่ 1 กรกฎาคม พ.ศ. 2529 และเพื่อเป็นการเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในโอกาสพระราชพิธีมหามงคลเฉลิมพระชนมพรรษา 5 รอบ 5 ธันวาคม 2530 คณะกรรมการบริหารลูกเสือแห่งชาติจึงขอพระราชทานพระบรมราชานุญาตสร้าง "*เครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ*" ขึ้น เพื่อเป็นการส่งเสริมกำลังใจแก่ผู้อุทิศตนให้กิจการลูกเสืออย่างแท้จริง 

## ลักษณะของเครื่องราชอิสริยาภรณ์
เครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ เป็นดวงตรา มีลักษณะ ดังนี้
* **ด้านหน้า** มีลักษณะรูปไข่ พื้นลงยาสีน้ำเงิน ขนาดกว้าง 2.5 เซนติเมตร ยาว 3.3 เซนติเมตร กลางดวงตรามีตราหน้าเสือประกอบวชิระเงินล้อมด้วยเม็ดไข่ปลาสีทองและมีรัศมีเงินโดยรอบแปดแฉกคั่นด้วยกระจังสีทอง เบื้องบนมีพระมหามงกุฎรัศมีโปร่งและเลข "๙" สีทอง   
* **ด้านหลัง** บริเวณกลางดวงตราเป็นดุม พื้นลงยาสีม่วง มีรูปตราของคณะลูกเสือโลก เบื้องล่างมีอักษรสีเงินว่า "เราจะทำนุบำรุงกิจการลูกเสือสืบไป" 
ที่ขอบด้านบนของดวงตรามีห่วงห้อยแพรแถบสำหรับคล้องคอ ขนาดกว้าง 4 เซนติเมตร มีริ้วสีเหลืองกว้าง 2.2 เซนติเมตร อยู่กลาง ริมทั้งสองข้างมีริ้วสีขาวกว้าง 3 มิลลิเมตร และริ้วสีดำกว้าง 6 มิลลิเมตร

## การพระราชทาน

เครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ เป็นเครื่องราชอิสริยาภรณ์สำหรับพระราชทานแก่ผู้ที่ได้รับพระราชทานเหรียญลูกเสือสดุดีชั้นที่ 1 และได้มีอุปการคุณช่วยเหลือกิจการลูกเสืออย่างต่อเนื่องมาแล้วไม่น้อยกว่า 5 ปี นับแต่วันที่ได้รับพระราชทานเหรียญลูกเสือสดุดีชั้นที่ 1 เพื่อส่งเสริมกำลังใจแก่ผู้อุทิศตนให้กิจการลูกเสืออย่างแท้จริง โดยคณะกรรมการบริหารลูกเสือแห่งชาติจะพิจารณาผู้เหมาะสมสำหรับรับพระราชทานเครื่องราชอิสริยาภรณ์ชั้นนี้ แล้วนำความกราบทูลเพื่อขอรับพระราชทานเครื่องราชอิสริยาภรณ์ต่อไป 

ผู้ได้รับพระราชทานเครื่องราชอิสริยาภรณ์จะได้รับเครื่องราชอิสริยาภรณ์เป็นกรรมสิทธิ์  เมื่อผู้ได้รับพระราชทานเครื่องราชอิสริยาภรณ์ชั้นนี้เสียชีวิตลงสามารถมอบเครื่องราชอิสริยาภรณ์ให้แก่ทายาทไว้เพื่อเป็นที่ระลึกได้ โดยไม่ต้องส่งคืนในภายหลัง

## อ้างอิง

## แหล่งข้อมูลอื่น

* เครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ  จาก สำนักงานเลขาธิการคณะรัฐมนตรี  

รามกีรติ
หมวดหมู่:ลูกเสือไทย
หมวดหมู่:ลูกเสือและเนตรนารีในประเทศไทย
หมวดหมู่:รางวัลที่ก่อตั้งในปี พ.ศ. 2530
หมวดหมู่:ก่อตั้งในประเทศไทยในปี พ.ศ. 2530
เฮง

**เฮน** () เป็นการ์ตูนญี่ปุ่นแนวเซเน็น วาดโดย ฮิโรยะ โอกุ การ์ตูนฉบับมังงะตีพิมพ์ครั้งแรกเมื่อปี พ.ศ. 2531 โดยสำนักพิมพ์ชูเอชะ

หมวดหมู่:การ์ตูนญี่ปุ่น
หมวดหมู่:ความหลากหลายทางเพศในอนิเมะและมังงะ

หมวดหมู่:การ์ตูนญี่ปุ่นแนวยูริ
โซเฟีย ฮับส์บูร์ก-โลทริงเงิน

**อาร์ชดัชเชสโซฟีแห่งออสเตรีย** (พระนามเต็ม: โซฟี มาเรีย ทาเทียน่า โมนิก้า เอลิซาเบธ แคเทอรีน; Sophie Maria Tatiana Monica Elisabeth Catherine von Habsburg-Lorraine, *ภาษาฮังการี*: Zsófia Mária Tatjana Monika Erzsébet Katalin) ประสูติเมื่อวันที่ 12 มกราคม พ.ศ. 2544 ณ กรุงบูดาเปสต์ ประเทศฮังการี เป็นพระราชธิดาองค์โตใน อาร์ชดยุกจอร์ชและอาร์ชดัชเชสอีไลก้าแห่งออสเตรีย พระองค์ทรงได้เข้าพิธีรับศีลล้างบาปที่ประเทศฮังการี พระองค์จึงได้รับพระนามเป็นภาษาฮังการีด้วย


ซ
ซ
ซ
หมวดหมู่:เจ้าหญิงฮังการี
อาร์ชดัชเชสฮิลดาแห่งออสเตรีย

**อาร์คดัชเชสฮิลด้าแห่งออสเตรีย** (พระนามเต็ม: ฮิลด้า มาเรีย วาร์ลบูก้า; Hilda Maria Walburga von Habsburg-Lorraine, *ภาษาฮังการี*: Ildiko Maria Walburga) ประสูติเมื่อวันที่ 6 มิถุนายน พ.ศ. 2545 ณ กรุงบูดาเปสต์ ประเทศฮังการี เป็นพระราชธิดาองค์เล็กใน อาร์คดยุคจอร์ชและอาร์คดัชเชสอีไลก้าแห่งออสเตรีย พระองค์ทรงได้เข้าพิธีรับศีลล้างบาปที่ประเทศฮังการี พระองค์จึงได้รับพระนามเป็นภาษาฮังการีด้วย

ฮ
ฮ
ฮ
หมวดหมู่:เจ้าหญิงโบฮีเมีย
หมวดหมู่:พระราชวงศ์ที่ทรงพระเยาว์
อาร์ชดยุกคาร์ล คอนสแตนติน แห่งออสเตรีย

{| class="infobox biography" style="float:right; width: 300px; text-align: left;"
|-

**อาร์ชดยุกคาร์ล คอนสแตนตินแห่งออสเตรีย** (พระนามเต็ม: คาร์ล คอนสแตนติน ไมเคิล สตีเฟน มาเรีย; Karl Konstantin Michael Stephen Maria von Habsburg-Lorraine, *ภาษาฮังการี*: Károly-Konstantin Mihály István Maria) ประสูติเมื่อวันที่ 20 กรกฎาคม พ.ศ. 2547 ณ กรุงบูดาเปสต์ ประเทศฮังการี เป็นพระราชโอรสองค์เดียวใน อาร์ชดยุกจอร์ชและอาร์ชดัชเชสอีไลก้าแห่งออสเตรีย พระองค์ทรงได้เข้าพิธีรับศีลล้างบาปที่ประเทศฮังการี พระองค์จึงได้รับพระนามเป็นภาษาฮังการีด้วย


ค
ค
ค
หมวดหมู่:พระราชวงศ์ที่ทรงพระเยาว์